**III. Szentgotthárd - Lipa Hotel - Kupa**

**Nyílt Rapid Sakkverseny,**

**Szentgotthárd város 2019. évi rapid egyéni sakk bajnoksága**

**Szentgotthárd, 2019. május 01., szerda**

**A verseny célja:** A sakkozás népszerűsítése és versenylehetőség biztosítása a gyermek, ifjúsági és felnőtt korosztályú, amatőr és versenyengedéllyel rendelkező sakkozók részére, a szentgotthárdi és a környékbeli valamint Vas megyei és a régió sakkozói számára, illetve Ausztria, Szlovénia sakkozóinak a részvételével nemzetközi versenyzési lehetőség biztosítása, régi sportkapcsolatok megtartása, újak létrehozása.

**Helyszíne: Hotel Lipa - Szentgotthárd, Gárdonyi Géza u. 1.**

https://www.google.hu/maps/place/HOTEL+Lipa+%C3%89TTEREM/@46.9574888,16.2640046,17z/data=!3m1!4b1!4m5!3m4!1s0x476ee081d5311a87:0x92dfa62c099b4cff!8m2!3d46.9574888!4d16.2661986?hl=hu

**Időpontja:** **2019. május 01. (szerda) 10.00 – kb.: 16:30**

**Rendező:** Szentgotthárdi Sakkegyesület

**Lebonyolítás:** 7 fordulós svájci rendszerben, FIDE szabályok szerint, számítógépes párosítással

4 csoportban, 2x15 perc + 5 sec lépésenként játékidővel zajló rapid verseny

Sakk készletekről és sakk órákról a rendezők gondoskodnak.

**Versenybíró:** Szabó Zsolt, FIDE-versenybíró

**Előnevezési határidő: 2019. április 28. (vasárnap) éjfél** **Kérjük, tartsák be a nevezési határidőt!**

**Regisztráció:** a helyszínen csak 9:45-ig lehetséges ! Az a versenyző, aki 9:45-ig nem regisztrálja magát,

az első fordulóban nem indulhat, csak a második fordulóba tudjuk bepárosítani !

**Kérjük figyelembe venni, hogy a verseny helyszínén már nem tudunk nevezéseket elfogadni !**

**Az előnevezéseket beérkezési sorrendben fogadjuk és igazoljuk vissza, max. 130 fő erejéig !**

**Nevezési díj: Felnőtteknek: 3.000 Ft Diákoknak: 2.500 Ft**

**Ebéd: A nevezési díj tartalmazza az ebédet is a verseny helyszínén.**

A kísérők számára is lehetőség van ebéd igénylésére 1.500 Ft-ért, kérjük jelezzék előre ezirányú igényüket is a nevezés leadásakor ! Ebéd: húsleves cérnametélttel, rántott csirkemell vegyes körettel (rizs, petrezselymes burgonya), csemegeuborka. Speciális igényt kérjük külön megadni !

**Nevezés/Információ:** A nevezéseket csak étkezési igény megadásával együtt fogadjuk el.

A nevezéseket előzetesen írásban e-mail-ben vagy telefonon kérjük megadni az alábbi

elérhetőségek egyikén:

**Librecz Péter Libreczné Dolgos Marietta Szabó Zsolt**

Tel.: **06-30-70-31-397** Tel.: **06-30-25-979-26** Tel.: **06-70-38-06-882**

e-mail: [peter.librecz@mpsa.com](mailto:peter.librecz@mpsa.com) e-mail: [marietta.dolgos@gmail.com](mailto:marietta.dolgos@gmail.com) e-mail: info@hunsakk.hu

----------------------------------------------------------------------------------------------------------------------------------------

**Csoportok\*: A csoport:** Felnőttek és ifjúságiak, értékszámosok és amatőrök együtt játszanak, de

kategóriánként külön értékeléssel !

**B csoport:** 15 éven aluliak + értékszámos gyermekek (U15) (2002-2008-ban születettek)

**C csoport:** 10 éven aluliak (értékszám nélküliek) (U10) (2009-2010-ben születettek)

**D csoport:** 8 éven aluliak (értékszám nélküliek) (U08) (2011.01.01. után születettek)

Lányok és fiúk együtt játszanak, de korcsoportonként külön értékeléssel ! Felversenyzés megengedett !

*\* Megfelelő számú jelentkező esetén további csoportbontás/összevonás a verseny kezdetéig lehetséges !*

---------------------------------------------------------------------------------------------------------------------------------------------------

**Családi verseny:**

Tekintettel a 2018-ban bemutatkozott “családi értékelésre“, idén is tervezzük az “egy családból indulók“ extra díjazását.

Az összevetésben családonként akár több versenyző eredménye is összeadódhat és a versenyző családtagok számával osztva alakul ki az adott család összeredménye. Holtverseny esetén a magasabb egyéni eredmény dönt.

---------------------------------------------------------------------------------------------------------------------------------------------------

***A hivatalos előnevezésnek a következőket kell tartalmaznia***:

* a versenyző nevét,
* a versenyző születési idejét, (év, hónap, nap),
* a versenyző esetleges iskola vagy sakkegyesület nevét vagy ennek hiányában lakhelyét,
* amennyiben rendelkezik FIDE azonosítóval, kérjük ezt is megadni,
* kísérők számát,
* igényelt ebédek számát (a versenyen indulókét és a kísérőkét közösen).

**Díjazás: Minden résztvevő jutalomban részesül !**

Minden díjazott az értékesebb díjat kapja automatikusan !

Csoportonként az I-III. helyezett játékosok kupa/érem és oklevél díjazásban részesülnek (fiúk és lányok külön kerülnek díjazásra).

”A” csoportban az I-V. helyezett 8-7-6-5-4 ezer forint értékű vásárlási utalványban részesül.

A legjobb nem díjas 60 év feletti versenyző (1959.01.01. előtt született): 5.000 forint értékű vásárlási utalványban részesül

A legjobb női versenyző 5.000 forint értékű vásárlási utalványban részesül

**Különdíjak**: - Legjobb szentgotthárdi U08, U10, U18, szenior (+60) versenyző,

* Legjobb szentgotthárdi versenyző,
* Legfiatalabb versenyző (lány, fiú),
* Legidősebb versenyző, stb.

**MINDEN RÉSZTVEVŐ VERSENYZŐ KÖZÖTT, MINDEN CSOPORTBAN,**

**A VERSENY TÁMOGATÓI ÁLTAL FELAJÁNLOTT AJÁNDÉKOK KERÜLNEK KISORSOLÁSRA!**

**A verseny tervezett programja:**

Regisztráció: 09:00-09:45

Megnyitó, szabályok ismertetése: 09:50-től

1-3. forduló: 10:00-tól

Ebédszünet (a Lipa hotel éttermében folyamatosan): kb.: 12:15-13:00

4-7. forduló: 13:00-tól

Eredményhirdetés: kb.: 16:30-tól

**Egyéb:** Pontegyenlőség esetén 1.) finomított Buchholz, 2.) Buchholz-ok összege 3.) Teljesítmény (TPR) eredménye dönt

További információk: [peter.librecz@mpsa.com](mailto:peter.librecz@mpsa.com) e-mail címen, vagy telefonon: **06-30-70-31-397**.

Minden versenyzőnek jó szórakozást, kellemes sportélményt és eredményes versenyzést kívánunk !

Mindenkit szeretettel várunk! A Verseny Rendezősége.

**A rendezők a változtatás jogát a verseny kezdetéig fenntartják!**

**------------------------------------------------------------------------------------------------------------------------------------------------------------------------**

**PARKOLÁSSAL KAPCSOLATOS KÉRÉS:**

**Kérjük a versenyre gépkocsival érkezők a *LIPA HOTEL mögött* ill. a *LIPA HOTEL tőszomszédságában a vasútvonal mellett kialakított parkolót* vegyék igénybe. Mindkét parkoló csupán néhány méterre van a hotel bejáratától.**

**A LIPA HOTEL parkolóját csak ezen helyek feltöltése után használják, hogy az étterem külső vendégei is igénybe tudják venni a belső parkolót !**

**Köszönjük szépen a fentiek betartását !**